תום מיין

תום מיין (באנגלית: Thom Mayne; נולד ב-19 בינואר 1944) הוא אדריכל ומרצה אמריקאי החי ופועל בלוס אנג'לס. מיין עומד בראשות התוכנית לתואר שני בתכנון ערים במכון לארכיטקטורה של דרום קליפורניה (SCI-Arc) ומרצה באוניברסיטת פנסילבניה, בנוסף מילא תפקידי הוראה באוניברסיטה הפוליטכנית של מדינת קליפורניה, פומונה (Cal Poly Pomona) ובאוניברסיטת קליפורניה בלוס אנג'לס (UCLA). הוא עומד בראש Morphosis Architects, משרד אדריכלים שבסיסו בקולבר סיטי ובניו יורק. מיין קיבל את פרס פריצקר לאדריכלות במרץ 2005.

 ביוגרפיה 
שמאל|ממוזער|250px|אוניברסיטת טורונטו, 2000
מיין נולד בווטרברי, קונטיקט ב־19 בינואר 1944. למד אדריכלות באוניברסיטת דרום קליפורניה (1968).
באותה עת החזיק מיין באג'נדות חברתיות ורצה להתמקד בתכנון עירוני, מיד לאחר שקיבל את התואר הראשון שלו, החל לעבוד כמתכנן עירוני תחת האדריכל הקוריאני קי סו פארק ובמקביל החל ללמד באוניברסיטה הפוליטכנית של קליפורניה (קאל פולי פומונה). מאוחר יותר סיפר כי במהלך אותה תקופה הוא הבין ש"מדיניות ותכנון לא יעבדו בשבילי" ושהוא "זקוק לפתרון מוחשי יותר", מיין הבין שהוא נמשך יותר לעיצוב אדריכלי של מבנים וחללים.

ב-1972, עזב מיין בפתאומיות את קאל פולי פומונה ושיתף פעולה עם סטודנטים ומורים נוספים אותם חלקם עמיתיו מאוניברסיטת דרום קליפורניה כדי להקים את המכון לארכיטקטורה של דרום קליפורניה, או SCI-Arc. הקרע נבע מהבדלים בין הדיקן בקאל פולי דאז לבין ריי קאפה, שעמד בראש המחלקה לאדריכלות בבית הספר.Ng, David. (April 4, 2011), "Architect Thom Mayne joining SCI-Arc's board of trustees" Los Angeles Times מטרת המוסד החדש הייתה לעורר מחדש את החינוך האדריכלי הפורמלי עם אג'נדות חברתיות מובהקות יותר ויחס ביקורתי יותר כלפי המקצוע.

ב-1978 עזב מיין לאוניברסיטת הרווארד שם השלים תואר שני בבית הספר לעיצוב לתארים מתקדמיםPogrebin, Robin. "American Maverick Wins Pritzker Prize" The New York Times (March 21, 2005).
ממוזער|250px| מטה קלטרנס, לוס אנג'לס, 2004
שמאל|ממוזער|250px| אוניברסיטת סינסינטי, 2006
שמאל|ממוזער|250px| בית המשפט מורס ביוג'ין, אורגון, 2006
שמאל|ממוזער|250px| הבניין הפדרלי של סן פרנסיסקו, 2006
שמאל|ממוזער|250px| ביל ומלינדה גייטס הול באוניברסיטת קורנל (2014)

 מורפוזיס 
מיין וחבריו הקימו את Morphosis Architects ב-1972"Information" on the Morphosis website. מטרתם הייתה לפתח אדריכלות שתתחמק מהגבולות הנורמליים של צורות מסורתיות. מבחינה ויזואלית, האדריכלות של המשרד כוללת צורות פיסוליות ומופשטות, מגמה שהולכת ומתחזקת אותה זוקף מיין לטובת טכניקות העיצוב הממוחשבות.

העבודה הראשונה שלהם הייתה בית ספר בפסדינה, שבו למד בנו של מיין, הפרסום מפרויקט זה הביא להם עוד מספר בתי מגורים. מיין מתאר את ימיה הראשונים של הקבוצה יותר כ"להקת גראז" מאשר עבודה רצינית. הם בילו את זמנם הפנוי בניסויים ובהמצאות חדשות עבור לקוחותיהם, שהיו מורכבים מחברים והורים לתלמידים.

לאחר שסיים מיין את לימודיו בהרווארד חזר לעבוד ב-Morphosis והתמנה לראש המשרד, במסגרת תפקידו הפך לאדריכל והמתכנן הראשי של כל עבודות המשרד. המשרד גדל והתפתח ותכנן פרויקטים ברחבי העולם. במסגרת תוכנית המצוינות בעיצוב של מינהל השירות הכללי של ממשלת ארצות הברית, הפך מיין לאדריכל העיקרי של פרויקטים פדרליים.

 קורנל טק 
בין השנים 2017 ו־2021 מיין בשיתוף פעולה עם אדריכלים נוספים תכננו את הקורנל טק, קמפוס טכנולוגי ומחקרי הפועל באי רוזוולט בניו יורק בשיתוף פעולה של אוניברסיטת קורנל והטכניון.

מיין תכנן את מרכז בלומברג בקמפוס, בניין מאופס אנרגיה בעל תקני יעילות אנרגטית מחמירים.

 מחלוקות 
בתחילת הקריירה שלו, מיין נודע לרעה כבעל מזג פוגעני המתעמת עם לקוחותיו. "אף אחד מהלקוחות שלי לא היה ממליץ עליי", הודה מאוחר יותר.

ב-2002, התבקש מיין על ידי מגזין ניו יורק להכין הצעה לאתר מרכז הסחר העולמי, שבו זה עתה הסתיימו הניקיונות והשיקום. בדיון על תוכניתו, מיין שיתף את המראיין במחשבותיו על פיגועי 11 בספטמבר. "אין לי אמפתיה, זה לא גורם לי לבכות. יכולתי להצדיק את הטרור טוב יותר מאשר להפך".

 פרסים והוקרה 
 פרס רומא, האקדמיה האמריקאית ברומא, איטליה / 1987
 יו"ר אליאל סערינן, בית הספר לאדריכלות, אוניברסיטת ייל / 1991
 פרס ברונר בארכיטקטורה, האקדמיה האמריקאית לאמנויות וספרות / 1992
 מדליית זהב של לוס אנג'לס, המכון האמריקאי לאדריכלים / 2000
 פרס המצוינות לעיצוב קרייזלר / 2001
 פרס פריצקר / 2005
 פרס עשרת הפרויקטים הירוקים, ועדת האדריכלים האמריקאית לאיכות הסביבה / 2007
 מדליית אדוארד מקדואל / 2008
 מדליית ניטרה למצוינות מקצועית / 2011
 מדליית הזהב של AIA

 קישורים חיצוניים 





 הערות שוליים 

קטגוריה:חברי האקדמיה האמריקאית לאמנויות ולספרות
קטגוריה:אדריכלים אמריקאים במאה ה-20
קטגוריה:בוגרי אוניברסיטת דרום קליפורניה
קטגוריה:סגל אוניברסיטת קולומביה
קטגוריה:זוכי פרס פריצקר
קטגוריה:אמריקאים שנולדו ב-1944
קטגוריה:זוכי מדליית הזהב של AIA